Idorenkontro Paris 2014 


Memorigo di Louis Couturat 

Programo 


Sundio 13 julio 
Arivo 

Dineo : CISP Kellermann (18h30-20h30) od altraloke segun deziro. 

Lundio 14 julio 



1914-2014 
Ni memoras. 


Matine : Ti qui deziros vidar la defilo militala dil 14 julio iros frue kun Gael Richard a l’avenuo dil 
Cbamps-Elysees por trovar bona plaso. La ceteri iros kun Jean Martignon vizitar la palaco e gardeno dil 
Luxembourg. 

Dejuno : en la quartero dil Marais. 

Posdimeze : Vizito dil quartero dil Marais (« Marsho »), placo dil Vosges e vizito dil indiana quartero 
proxim la staciono Gare de LEst. 

Dineo : CISP Kellermann (18h30-20h30) od altraloke segun deziro. 


Mardio 15 julio 

Matine 9h-13h : konfero di laboro en la salono Orsay di CISP Kellermann. 

Dejuno : CISP Kellermann. 

Posdimeze : Vizito dil quartero Montmartre, baziliko dil Sacre-Coeur (Sakra Kordio). 

Vizito dil Buttes-Cbaumont (Kolineti Cbaumont). 

Dineo : CISP Kellermann (18h30-20h30) od altraloke segun deziro. 

Merkurdio 16julio 

Matine 9h-12h : konfero di laboro en la salono Orsay di CISP Kellermann. 

Dejuno : CISP Kellermann. 

La quartero di la yuneso di Louis Couturat 

Ni iros en la quartero di la granda bulvardi (Paris Haussmannala). De la metro-staciono Cbaussee 
d’Antin, ni marchos tra la bulvardo Haussmann til la domo ube Louis Couturat naskis ye la 17 januaro 
1868, 27 strado di la Cbaussee d’Antin. Deibe ni marchos til la splendida Opero Garnier quan ni vizitos. 
Pose ni pasos preter la Granda Butiki ( Grands Magasins) Printemps e Galeries Lafayette e ni iros a la liceo 
Condorcet ube Louis Couturat esis ecelantega dicipulo dum multa yari (ni forsan vizitos la liceo se ni 
havas la permiso di la direktoro). Ni marchos preter la staciono Gare Saint Lazare til la domo 29 strado 
di Bern (rue de Berne) ube Louis Couturat vivis kun sua genitori adminime til sua mariajo en 1896 ed 
ube mortis ilua matro en 1894. 

Dineo : CISP Kellermann (18h30-20h30) od altraloke segun deziro. 


Jovdio 17 julio 

Louis Couturat e la Quartero latina 

Ni vidos la domo ube Louis Couturat habitis dum la periodo di la Delegaciono (7 strado Pierre Nicole). 
Pose ni vidos la Skolo Normala Superiora ( Ecole Normale Superieure, 45 strado di Ulm) ube Louis 
Couturat studiis dum 4 yari de 1887 (ed anke Leopold Leau e Andre Lalande). Ni marchos tra la mikra 
stradi di la quartero, quale la strado Mouffetard, a la placo di la kontreskarpo e pose a la kirko Saint- 
Etienne-du-Mont (Santa Etienne dil Monto). Ni vizitos la Pantheon. Pose, ni marchos inter la edifici 
universitatala, preter la biblioteko Sainte-Genevieve, la liceo Louis-la-Magna, l’Universitato di la 
Sorbonne, la liceo Saint-Louis, la College de France (Kolegio di Francia, ube la Komitato di la 
Delegaciono laboris por selektar la linguo internaciona), til la hotelo di Cluny (bela domo dil 15 ma 
yarcento) en qua esas la muzeo dil Mezepoko quan ni vizitos. Ni vidos partikulare la famoza tapeto di la 
Damo kun l’Unikorno. Se restas tempo, ni iros sur l’insulo di la civito (ile de la Cite) por vidar la 
katedralo Notre-Dame. 

Dejuno : en quartero Moufifetard. 

Dineo : en l’insulo Saint-Louis. 

Venerdio 18 julio 

Exkurso : Homajo a Louis Couturat 

Ni iros a Laroche-Saint-Cydroine por facar homajo a Louis Couturat apud lua tombo. Ni inauguros 
plako memorigiva por Louis Couturat. Ni esperas povor facar taokazione ceremonio por honorizar la 
memoro di Louis Couturat. Ni vidos anke la kirko Saint Cydroine dil romanala stilo (12 m;l yarcento). Ni 
povos irar en la municipala domo vidar la registro qua portas la nomo e l’adreso di Louis Couturat. 
Forsan ni renkontros l’urbestro di la vilajo quan ni invitos a la ceremonio kun la tota municipo e la 
habitanti. 

Dejuno : Restorerio Aux rives de l’Yonne (An la rivi di la Yonne) en Laroche-Saint-Cydroine. 

Dineo : CISP Kellermann (18h30-20h30) od altraloke segun deziro. 

Saturdio 19 julio 
Louis Couturat e Fontainebleau 

Ni iros a Fontainebleau por vizitar la famoza 
palaco (dil reji di Francia e di l’imperiestro 
Napoleon l ma ) e por promenar en la bela foresto 
ube Louis Couturat prizis anke promenar. La 
marchemi sequos la voyo di l’anciena silvo dil Gros-Fouteau (t.e. dil Grosa Fago) e dil altaji di la Solle. 
Pose ni iros a Bois-le-Roi por vidar la « villa Graziella », rurdomo di Louis Couturat ube il habitis dum 
la lasta yari di lua vivo. Inter altra personi, Louis Couturat recevis hike Giuseppe Peano en 1904 e 
Heinrich Peus en 1910. 

Dejuno : en Fontainebleau, proxim la kastelo. 

Dineo en Bois-le-Roi : Restorerio Le Baroque (la Baroko). 

Sundio 20 julio 
Departo 


« Granda joyo esis por me exkurso de Paris a Bois-le-Roi, ube 
me vizitis la ecelanta redaktisto di nia centralorgano 
“Progreso”, S w Couturat. Me mdtempe oblivyos la hori, quin 
me esis kun ilu, vehante en sa propra malgranda auto, en la 
belega foresto di Fontainebleau, ube ni vidis kompreneble anke 
la bela e famoza kastelo. » 

H. Peus, Internaciona Socialisto, Mayo 1910. 



